Τιραμισού σαν τούρτα, με βάση αμυγδάλου
Στη συνταγή αυτή το «πειράζουμε» γευστικά, αντικαθιστώντας τα μπισκότα σαβαγιάρ με φίνες αμυγδαλένιες βάσεις, και του δίνουμε στρογγυλό σχήμα, σαν τούρτα.
125 γρ. βούτυρο αγελάδας + λίγο για τα ταψιά, 125 γρ. ζάχαρη άχνη, 125 γρ. αμύγδαλα λευκά, αλεσμένα σε σκόνη (ή έτοιμη αμυγδαλόσκονη), 3 αυγά, 25 γρ. αλεύρι για όλες τις χρήσεις + λίγο για τα ταψιά, 30 ml καφές εσπρέσο ρόφημα, ζεστός, 5 γρ. στιγμιαίος καφές σε σκόνη, 350 γρ. κρέμα γάλακτος με 35-36% λιπαρά, 120 γρ. ζάχαρη άχνη, 350 γρ. τυρί μασκαρπόνε, 50 ml καφές εσπρέσο ρόφημα, κρύος, κακάο για επικάλυψη
Προθερμαίνουμε τον φούρνο στους 160°C και βουτυρώνουμε και αλευρώνουμε 2 ταψάκια διαμέτρου 20 εκ.Φτιάχνουμε τα 30 ml εσπρέσο και όπως είναι ζεστός προσθέτουμε τη σκόνη στιγμιαίου καφέ και ανακατεύουμε να διαλυθεί.Στον κάδο του μίξερ ρίχνουμε το βούτυρο, τη ζάχαρη άχνη και το αλεύρι αμυγδάλου και τα χτυπάμε με το φτερό μέχρι το μείγμα να αφρατέψει. Ρίχνουμε σταδιακά τα αυγά και τον καφέ και χτυπάμε μέχρι να ενσωματωθούν. Σταματάμε το μίξερ και ρίχνουμε το αλεύρι, ανακατεύοντας απαλά με μια μαρίζ. Αδειάζουμε το μείγμα στα ταψάκια, μοιράζοντάς το σε 2 ίσα μέρη, στρώνουμε ομοιόμορφα και ψήνουμε για 15 λεπτά. Βγάζουμε από τον φούρνο και αφήνουμε να κρυώσουν.Στον κάδο του μίξερ χτυπάμε το μασκαρπόνε και τη ζάχαρη σε μια λεία κρέμα. Προσθέτουμε σταδιακά την κρέμα γάλακτος και τον καφέ κρύο και συνεχίζουμε το χτύπημα έως ότου η κρέμα σφίξει.Σε ένα τσέρκι διαμέτρου 20 εκ. και ύψους 6 εκ. βάζουμε τη μία βάση και απλώνουμε από πάνω της τη μισή κρέμα. Τοποθετούμε και τη δεύτερη βάση και απλώνουμε την υπόλοιπη κρέμα. Βάζουμε στο ψυγείο για 5-6 ώρες, μέχρι να σφίξει. Ξεφορμάρουμε, πασπαλίζουμε με κακάο όλη την επιφάνεια και σερβίρουμε.
Αμύγδαλα,Ρούμι,Τυρί,Κεράσματα